b'\n_START_ARTICLE_\nAudiofilas\n_START_PARAGRAPH_\nAudiofilas\xc2\xa0\xe2\x80\x93 \xc5\xbemogus, kuris domisi auk\xc5\xa1tu garso kokyb\xc4\x97s atk\xc5\xabrimu \xc4\xafvairioje garso aparat\xc5\xabroje._NEWLINE_Audiofil\xc5\xb3 bendruomen\xc4\x97je, bendru sutarimu, pagrindinis tikslas yra atkurti kuo realisti\xc5\xa1kesn\xc4\xaf gars\xc4\x85 nam\xc5\xb3 s\xc4\x85lygomis. Realisti\xc5\xa1kumo siekiama tokio, kad, pavyzd\xc5\xbeiui, klausant muzikos kambaryje, atrodyt\xc5\xb3, kad atlik\xc4\x97jas \xc4\x8dia pat ir atlieka k\xc5\xabrin\xc4\xaf. Ta\xc4\x8diau tai pasiekti yra gan sunku ir savaime suprantama viskas priklauso ne tik nuo technikos, bet ir nuo pa\xc4\x8dio \xc4\xafra\xc5\xa1o kokyb\xc4\x97s.\n_START_SECTION_\nKiti aspektai\n_START_PARAGRAPH_\nDaugelis \xc5\xbemoni\xc5\xb3 teigia, kad b\xc5\xabti audiofilu yra finansi\xc5\xa1kai brangus malonumas. Smulkiausia garso technika, \xc4\xafvair\xc5\xabs auk\xc5\xa1tos kokyb\xc4\x97s jungties laidai ir tvarkinga prie\xc5\xbei\xc5\xabra kainuoja s\xc4\x85lyginai daug, o kai kuri\xc5\xb3 auk\xc5\xa1\xc4\x8diausios klas\xc4\x97s ausini\xc5\xb3 kaina siekia net 16 t\xc5\xabkst. JAV doleri\xc5\xb3._NEWLINE_Taip pat yra teigiama, kad ne visi \xc5\xbemon\xc4\x97s vienodai sugeba atskirti atkuriam\xc4\x85 garso kokyb\xc4\x99. Pavyzd\xc5\xbeiui, \xc5\xbemogus turintis jautresnius aus\xc5\xb3 b\xc5\xabgnelius bei klaus\xc4\x85, intensyvioje muzikoje gali gird\xc4\x97ti papildomus smulkius, tylesnius atkartojamus garsus, ko kitam to padaryti deja nepavyks. \xc5\xa0is teiginys yra kone kontroversi\xc5\xa1kiausias audiofil\xc5\xb3 bendruomen\xc4\x97je, nes tai patikrinti ir \xc4\xafrodyti ne visuomet \xc4\xafmanoma.'